ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

เมษายน ๒๕64

เรื่อง ขอความอนุเคราะห์เผยแพร่และประชาสัมพันธ์โครงการส่งเสริมการเรียนรู้เกษตรเศรษฐกิจพอเพียง

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว

(องค์การมหาชน) ที่ พกฉ 0101/265 ลงวันที่ 16 เมษายน 2564 จำนวน 1 ชุด

ด้วยกรมส่งเสริมการปกครองท้องถิ่น ได้รับแจ้งจากสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) ได้จัดกระบวนการเรียนรู้เพื่อให้ประชาชน เจ้าหน้าที่รัฐ คณะครู นักเรียน ร่วมสืบสานพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีโอกาสเรียนรู้วิถีเกษตรไทย วิถีธรรมชาติ เห็นคุณค่า ความสำคัญ เกิดความรักความผูกพันกับวิถีเกษตรไทย โดยจัดกิจกรรมการเรียนรู้ผ่านโครงการส่งเสริมการเรียนรู้เกษตรเศรษฐกิจพอเพียง จำนวน 13 หลักสูตร บริการในรูปแบบทัศนศึกษา ศึกษาดูงาน ค่ายการเรียนรู้ การฝึกอบรม ผ่านกิจกรรมนำชมฐานจัดแสดง และฐานฝึกปฏิบัติในอาคารและพิพิธภัณฑ์กลางแจ้ง กิจกรรมท่องเที่ยวสุขสันต์ตลอดจนให้บริการ ห้องพัก ห้องประชุม ห้องสัมมนา บริการอาหาร อาหารว่างและเครื่องดื่มต่าง ๆ รายละเอียดสามารถเข้าชมเพิ่มเติมได้ที่ www.wisdomking.or.th

กรมส่งเสริมการปกครองท้องถิ่นพิจารณาแล้ว เพื่อสนับสนุนการดำเนินงานดังกล่าวให้บรรลุตามวัตถุประสงค์ ขอให้จังหวัดแจ้งองค์กรปกครองส่วนท้องถิ่นเผยแพร่และประชาสัมพันธ์โครงการดังกล่าว ให้ทราบโดยทั่วกัน รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...........................

ผอ.กพส. ........................

ผอ.กง.พศ. .....................

หน.ฝ. ............................

จนท. .............................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ 4104 โทรสาร ๐-๒๒๔๑-6930